Familia+Borgia,+mai+rea+decât+toate+-+de+ce?


 * Mai întâi, familia Borgia era de origine spaniolă și, ca atare, a căzut victima schimbării percepției despre spanioli. Dacă, la început, imaginea italienilor despre vecinii lor mediteraneeni era una pozitivă, după implicarea Spaniei și a regatului aragonez de Napoli în afacerile interne din Nordul italiei (secolele XV-XVI), în jurul spaniolilor s-a construit o legendă negativă și o propagandă violentă prin care spaniolii erau asociați cu brutalitatea, represiunea și cruzimea.
 * Un al doilea motiv ar fi că familia Borgia a fost percepută drept outsider. În ciuda mesajului universal promovat de Biserica Catolică, papalitatea era considerată, cel puțin în perioada Renașterii, o instituție italiană, deoarece controlul Statelor Papale acorda Suveranului Pontif o putere foarte mare în peninsulă. Astfel, papalitatea era dominată de italieni, în beneficiul statelor italiene. În acest context, apariția familiei Borgia a fost o anomalie. Nu numai că ei nu erau italieni, dar Calixt III și Alexandru VI s-au folosit de funcția lor pentru a-și îmbogăți familiile în detrimentul familiilor autohtone. Au deposedat de pământuri familii italiene; au apelat la puteri străine pentru a obține ceea ce doreau și au reușit să distrugă balanța puterii în peninsula italiană.
 * În fine, un al treilea motiv – poate și cel mai important dintre toate – este că familia Borgia nu a avut, totuși, atât de mult succes. Deși nu era ceva neobișnuit ca familiile italiene să obțină succes de pe urma favorurilor papale, cele mai multe dintre ele au fost suficient de chibzuite cât să-și limiteze ambițiile și să-și consolideze câștigurile gradual. În alte cuvinte, familiile italiene – precum Piccolomini, della Rovere sau Farnese – au urcat pe scara socială și politică încet, dar eficient, și au devenit – în timp – jucători importanți pe scena politică italiană. Însă familia Borgia a procedat diferit: s-a mișcat prea repede și s-a bazat prea mult pe autoritatea papală și favoruri străine. În plus, ei nu au fost dispuși să respecte ierarhia de putere existentă deja în Italia. Astfel, puterea pe care și-a construit-o nu a fost una stabilă pe termen lung. Imediat după moartea lui Alexandru VI, regatul lui Cesare s-a destrămat, iar el a fost trădat de Iulius II. Pentru că nu mai avea ce să facă, Cesare Borgia a fost obligat să se întoarcă în Spania. Iar în condițiile în care familia a decăzut foarte repede, toți foștii apropiați s-au repezit să se lepede de ei și să-i critice în fel și chip.
 * [[image:11a-ltgje/borgias-season-2.jpg width="546" height="354"]]